《和林堂长及林教龙门三滩之什》
宋代·陈宓

渴绝河流几万年，如何枵腹卧大湫。
挟风长使天难暑，嘘气能大岁有秋。
倦客拟将陪杖屦，高村赢得擅林丘。
平生不为鲈鱼鱠，笑看儿童理钓钩。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。